# Gemme og udskrive

&kst; sørger for forskellige metoder til at gemme og eksportere data og plot. Metoderne beskrives nedenfor.

## Gem plotdefinitioner

En plotdefinition er egentlig en indfanget &kst;-session. Den indeholder alle plot, dataobjekter og plotlayout som er definerede på det tidspunkt den gemmes.

For at gemme en plotdefinition, vælges blot Gem eller Gem som... (afhængig af om du vil gemme i en ny fil) i menuen Fil. Søg hen til stedet hvor du vil gemme plotdefinitionen, indtast et filnavn og klik så på Gem. Plotdefinitionen gemmes så som en `*.kst`-fil.

## Eksport af vektorer og plot

Vektorer og plot kan eksporteres til filer i &kst;. Dette kan for eksempel være nyttigt til at indfange plot af levende data, eller til at bruge oprettede vektorer i et andet program.

### Eksport af vektorer

For at eksportere eller gemme en vektor i en fil, vælges Gem vektorer til disk... i menuen Fil. Vektoren gemmes som en ASCII-datafil. Den eneste søjle i filen indeholder elementerne i den markerede vektor. Se nedenfor for et eksempel på en eksporteret vektor.

    3776
    5380
    5245
    2942
    1861
    2424
    2520
    1868
    1736
    1736
    1174
    499

### Eksport af plot

For at eksportere et &kst;-plot, vælges Eksportér til grafikfil... i menuen Fil. Følgende dialog vises.

Eksport til grafikfil
Eksport til grafikfil

Følgende indstillinger og tilvalg er tilgængelige når man gemmer:

Stedet at gemme

  Stedet hvor grafikfilen skal gemmes. Indtast et sted manuelt, eller klik på knappen til højre for tekstfeltet for at søge hen til et sted.

Filformat

  Formatet som bruges for den gemte grafikfilen. PNG foreslås hvis du ikke er sikker på hvilket format som bør bruges.

Størrelse

  Vælg dimensionerne i billedpunkter for grafikken. Markér tilvalget Kvadrat hvis du ønsker at grafikkens længde og bredde skal være den samme.

Vinduer

  Vælg om kun plottene i nuværende vindue eller alle plot skal eksporteres. Hvis Alle vælges, laves en grafikfil for hvert vindue, hver med filnavnet `fil_n.fmt`, hvor `fil` er filnavnet angivet i Gem sted, `n` er et indeksnummer som tildeles hvert vindue og fmt er filendelsen som repræsenterer det valgte filformat.

Gem automatisk

  Markér dette hvis du ønsker at &kst; automatisk skal gemme plottet til den angivne fil med et angivet tidsinterval.

Interval for gemme

  Tidsinterval som bruges for at udføre at gemme automatisk, i sekunder.

Klik på Gem én gang for med det samme at gemme med de angivne tilvalg og indstillinger. Klik så på Luk for at lukke dialogen (at gemme automatisk udføres alligevel ved det angivne interval, hvis det er markeret).

## Udskrift

For at udskrive alle plot i nuværende vindue, vælges Udskriv... i menuen Fil. &kde;'s almindelige udskriftsdialog vises. Nogle &kst;-specifikke tilvalg kan sættes ved at klikke på knappen Tilvalg > >, og vælge fanebladet Kst-tilvalg. Valgmulighederne er:

Tilføj plotinformation på hver side

  Hvis markeret, skrives en sidefod ud på hver side som viser sidenummer, plottets navn, dato og tid.

Behold proportioner

  Hvis markeret, beholdes proportionen for plottet i &kst;s vindue på udskriften. Ellers, ændres plottets størrelse så det fylder den udskrevne side i begge retninger.

Udskriv i sorthvidt

  Hvis markeret, udskrives plottet med sorthvidt (monokromt). Ellers bruges farverne fra plottet på skærmen.

Justering af kurvens bredde

  Justerer alle kurvers bredde på udskriften med det angivne antal billedpunkter i forhold til kurvens bredde i plotvinduet. Du kan indstille en negativ værdi for at reducere kurvernes bredde på udskriften.