# Salvestamine ja trükkimine

&kst; pakub mitut viisi andmete ja jooniste salvestamiseks ning eksportimiseks, mida allpool kirjeldamegi.

## Joonise definitsiooni salvestamine

Joonise definitsioon on sisuliselt &kst; seansi hetktõmmis. See sisaldab kõiki jooniseid, andmeobjekte ja joonisepaigutusi, mis eksisteerisid salvestamise hetkel.

Joonise definitsiooni salvestamiseks vali lihtsalt Salvesta või Salvesta kui... (sõltuvalt sellest, kas soovid salvestada faili uue nime all või mitte) menüüst Fail. Ava ilmuvas dialoogis asukoht, kuhu soovid joonise definitsiooni salvestada, sisesta meelepärane failinimi ja klõpsa nupule Salvesta. Joonise definitsioon salvestatakse laiendiga `*.kst`.

## Vektorite ja jooniste eksport

&kst; vektoreid ja jooniseid võib salvestada ehk eksportida failina. See on näiteks kasulik reaalajas andmeid esitavate jooniste hetkeseisu salvestamiseks või genereeritud vektorite kasutamiseks mõnes muus rakenduses.

### Vektorite eksport

Vektori eksportimiseks failina vali käsk Salvesta vektorid kettale... menüüst Fail. Vektor salvestatakse ASCII andmefailina. Faili ainus veerg sisaldab valitud vektori elemente. Allpool on näha eksporditud vektori näide.

    3776
    5380
    5245
    2942
    1861
    2424
    2520
    1868
    1736
    1736
    1174
    499

### Jooniste eksport

&kst; joonise eksportimiseks graafikafailina vali käsk Eksport graafikafailina... menüüst Fail. Ilmub selline dialoog.

Eksport graafikafailina
Eksport graafikafailina

Salvestamisel saab kasutada järgmisi lisavõimalusi:

Salvestamise asukoht

  Koht, kuhu graafikafail salvestada. Sisesta see käsitsi või klõpsa tekstiväljast paremal asuvale nupule, et see süsteemist üles leida.

Failivorming

  Vorming, millesse graafikafail salvestada. Kui sa ei ole kindel, võiks pruukida vormingut PNG.

Suurus

  Võimalus valida pikslites graafika mõõtmed. Märgi Ruut, kui soovid, et graafika pikkus ja laius oleks võrdsed.

Aknad

  Võimalus valida, kas eksporditakse ainult aktiivse akna joonised või kõik joonised. Kui valida Kõik, luuakse igale aknale omaette graafikafail nimega `fail_n.vorming`, kus `fail` on failinimi, nagu see on määratud võimalusega Salvestamise asukoht, `n` igale aknale omistatud järjekorranumber ja vorming valitud failivormingut tähistav failinime laiend.

Automaatne salvestus

  Selle märkimisel salvestab &kst; joonise automaatselt määratud faili määratud intervallide järel.

Salvestamise intervall

  Automaatse salvestamise intervall sekundites.

Klõpsa nupule Salvesta kohe salvestamiseks aega viitmata valitud võimalusi kasutades. Klõpsa nupule Sulge dialoogi sulgemiseks (automaatset salvestamist hakatakse ikkagi kasutama, kui selle valisid).

## Trükkimine

Kõigi aktiivses aknas leiduvate jooniste trükkimiseks vali käsk Trüki... menüüst Fail. Ilmub tavapärane &kde; trükkimisdialoog. &kst; spetsiifilisi võimalusi on võimalik sättida klõpsuga nupule Lisavalikud > > ning kaarti Kst valikud valides. Valikud on:

Joonise info lisatakse igale leheküljele

  Kui see on sisse lülitatud, trükitakse igale leheküljele jalus lehekülje numbri, joonise nime, kuupäeva ja kellaajaga.

Säilitatakse proportsioon

  Kui see on sisse lülitatud, säilitatakse trükkimisel &kst; aknas oleva joonise laiuse/kõrguse suhe. Kui ei, muudetakse joonise suurust nii, et see täidaks lehekülje mõlemas suunas.

Trükkimine ühevärvilisena

  Kui see sisse lülitada, trükitakse joonis ühevärviliselt (mustvalgelt). Kui ei, kasutatakse ekraanil oleva joonise värve.

Kõvera laiuse kohendus

  Kohendab kõigi kõverate joonelaiust trükkimisel ekraanil oleva kõvera joonelaiuse suhtes. Joonelaiuse vähendamiseks trükiväljundis saad siin kasutada negatiivseid väärtusi.