# Sündmuste monitooring

Sündmuste monitori andmeobjekt hoiab sisuliselt silma peal ühel või enamal vektoril või skalaaril ning sooritab teatud toimingu, kui mõni vektorile või skalaarile määratud tingimus osutub tõeseks. Sündmuste monitori kasutatakse tavaliselt andmeesitusel reaalajas. Nii võib sündmuste monitor näiteks jälgida, kas mõni temperatuuri esindavatest andmevektori elementidest ületab eelnevalt määratud väärtust.

## Sündmuste monitori dialoog

Näidataval pildil on näha sündmuste loomise/muutmise dialoog. Selle seletuse leiab altpoolt.

Sündmuste monitori aken
Sündmuste monitori aken

### Avaldis

Selles osas saab muuta jälgitavat tingimust ja muid sündmuse omadusi.

Operandid

  Saadaolevate operandide nimekiri. Nimekirjast mõne operandi valimine lisab selle kohta tekstikastis Avaldis, kus asub parajasti kursor.

Vektorid

  &kst; aktiivsete vektoriobjektide nimekiri. Nimekirjast mõne vektori valimine lisab selle kohta tekstikastis Avaldis, kus asub parajasti kursor.

Skalaarid

  Saadaolevate skalaarväärtuste nimekiri. See koosneb nii käesoleva &kst; seansi skalaarväärtustest kui ka mõningatest kasutadaolevatest konstantidest. Nimekirjast mõne skalaari valimine lisab selle kohta, kus tekstikastis Avaldis asub parajasti kursor.

Avaldis

  Jälgitav avaldis. Selle võib otse tekstikasti kirjutada või valida ülalolevast hüpikkastist. Kontrolli, et tekstikastis olev avaldis oleks ikka tõeväärtusavaldis (s.t. selle tulemus saaks olla tõene või väär). Tavaliselt tähendab see võrdsuse või ebavõrdsuse defineerimist avaldises. Pane tähele, et tekstikasti sisestatud vektoritel jälgitakse nende üksikelemente.

  Kui avaldis osutub tõeseks, käivitatakse sündmus. Milline toiming ette võetakse, sõltub kahes järgmises osas langetatud valikutest.

Kirjeldus

  Selles kastis saab anda sündmuse lühikirjelduse. Seda pruugitakse peamiselt hea abivahendina arvukate sündmuste täpseks jälgimiseks. Tekstikasti võib sisestada just sellise teksti, mida heaks pead.

### Kst silumislogi

Selles osas saab määrata sündmuste käivitamisel &kst; silumislogisse lisatavate kirjete omadusi.

Logitakse kui:

  Sisselülitamisel lisatakse sündmuse käivitamisel kirjed &kst; silumislogisse. Kirjed võivad olla kolme tüüpi — märguanded, hoiatused ja vead. Vali vajalik tüüp raadionupuga.

### Märguanne e-postiga

Selles osas saab määrata sündmuste käivitamisel e-postiga saadetavate märguannete omadusi.

Märguanne

  Selle märkimisel saadab &kst; sündmuse käivitamisel märguande e-postiga määratud aadressile. Kirjuta ka tekstikasti Saatja e-posti aadress, mida peaksid kirja saamisel nägema väljal Kellelt:.

### ELOG

&kst; toetab kirjete lisamist ELOG logiraamatusse sündmuste käivitamisel. See on kasulik näiteks reaalaja andmete kaugjälgimisel või sündmuse aktiivsuse kokkuvõtte tegemisel.

Märguanne

  Selle kasti märkimisel lubatakse antud sündmuse monitoril ELOG-i logimine. Serveri ja logimisseadistuste määramiseks klõpsa nupule Seadista...

## ELOG laiend

ELOG laiend lubab sündmuste monitoridel luua logiraamatu kirjeid serveril, kus töötab elektroonilise logiraamatu (ELOG) rakendus. Loodud logiraamatu kirjeid saab näiteks kasutada &kst; sündmuste kaugjälgimiseks või perioodiliste raportide loomiseks andmete kohta. ELOG-i serveri seadistamise ja hooldamisega saab tutvuda ELOG-i koduleheküljel. ELOG laiendi sisselülitamiseks &kst;-s vali menüüst Seadistused Laiendid... ja kontrolli, et ELOG laiend oleks märgitud.

### Serveri ja logimisseadistused

Serveri ja logimisseadistusi saab muuta juhul, kui sündmuste monitori objektil on ELOG-i kasutamise võimalus sisse lülitatud. Logimisseadistuste muutmiseks klõpsa sündmuste monitori dialoogi sektsioonis ELOG nupule Seadista... Selle peale peaks nähtavale ilmuma ELOG-i sündmuse kirje dialoog:

Sündmuse jälgimise logimisseadistused
Sündmuse jälgimise logimisseadistused

Kolme all paikneva märkekastiga saab valida, millist infot logitakse. Kst hetkvõtte kaasamine tähendab, et kirjesse kaasatakse ka parajasti aktiivse akna ekraanipilt. Kst konfiguratsioonifaili kaasamine tähendab, et kirjele lisatakse `*.kst`-fail. Kst silumisinfo kaasamine aga tähendab sisselülitamisel, et kirjele lisatakse ka silumislogi.

Kui ELOG serveri seadistused on paigas, võib selles dialoogis olla rohkemgi välju. ELOG serveri seadistamiseks klõpsa nuppu Seadista... Ilmub järgmise dialoog:

Sündmuse jälgimise serveri seadistused
Sündmuse jälgimise serveri seadistused

Selle dialoogi seadistused on järgmised.

Konfiguratsioon, Salvesta ja Laadi

  Ripmenüüs Konfiguratsioon on ära toodud salvestatud ELOG serveri konfiguratsioonide nimekiri. Neist mõne laadimiseks vali see nimekirjast ja klõpsa nupule Laadi. Käesoleva dialoogi seadistuste parajasti kehtiva konfiguratsiooni laadimiseks pessa vali vajalik pesa ja klõpsa nupule Salvesta.

  Seadistuste salvestamise pesasse kirjutab üle kõik seal varem olnud seadistused.

IP aadress and Pordi number

  Siin saab anda masina IP aadressi, millel ELOG server töötab. Port, mida ELOG server jälgib, on serveril seadistatav, kuid vaikimisi on see 8080, nii et kui sul ei ole teistsuguseid andmeid, sobib siin 8080 hästi.

Logiraamat

  ELOG server võib sisaldada kaugelt enam kui ühe logiraamatu, seepärast tuleks kindlaks määrata, millisesse logiraamatusse kirjed kirjutatakse. Kontrolli kindlasti, et nime kirjutamisel vigu sisse ei tuleks.

Kasutajanimi, Kasutaja parool ja Kirjutamise parool

  Sõltuvalt ELOG serveri konfiguratsioonist ei pruugi neid seadistusi tingimata vaja olla. Kui aga on, siis kirjuta korrektsed andmed vastavatesse tekstikastidesse.

Hetkvõtte suurus

  Nimekirjakastis saab pikslites valida kaasatava &kst; ekraanipildi suuruse (kui see võimalus on sisse lülitatud).

Edastatakse HTML-tekstina

  Sisselülitamisel on võimalik logiraamatu kirjes kasutada HTML-silte.

E-posti märguandeid ei saadeta

  Kui logiraamat on seadistatud uute kirjete korral saatma e-postiga märguandeid, saab selle kasti märkimisel saatmise välja lülitada. Pane tähele, et see ei ole seotud &kst; sündmuste monitori e-posti märguannete võimalustega.

Klõps nupule Rakenda rakendab määratud seadistused. ELOG sündmuste kirje dialoogi (eelmine dialoog) värskendamiseks klõpsa nupule Uuenda. Seejärel võivad ELOG sündmuste kirje dialoogis ilmuda mõningad uued võimalused. Need on sel juhul unikaalsed valitud logiraamatule. Kui oled kõigi määratud asjadega rahul, võid klõpsuga nupule Test saata teele logiraamatu testkirje. Klõps nupule Sulge sulgeb dialoogi.