# Begivenhedovervågning

Et dataobjekt for begivenhedsovervågning holder hovedsageligt styr på en eller flere vektorer eller skalarer, og udfører en angiven handling når en angiven betingelse som angår vektorerne eller skalarerne er sand. Begivenhedsovervågning bruges oftest sammen med levende, eller strømmende data. En begivenhedsovervågning vil for eksempel kunne laves for at overvåge om elementer i en datavektor som repræsenterer temperaturer overstiger en fordefineret værdi.

## Dialog for begivenhedsovervågning

Det følgende er et skærmaftryk af vinduet som vises når begivenheder laves eller redigeres. Forklaringer af indstillingerne er på listen nedenfor.

Vinduet begivenhedsovervågning
Vinduet begivenhedsovervågning

### Udtryk

Betingelser for at overvåge, sammen med andre egenskaber for begivenheden, kan ændres i dette afsnit.

Operatorer

  En liste med tilgængelige operatorer. Ved at vælge en operator fra listen indsættes den på nuværende indsætningspunkt i tekstfeltet Udtryk.

Vektorer

  En liste med nuværende vektorobjekter i &kst;. Ved at vælge en vektor fra listen indsættes den på nuværende indsætningssted i tekstfeltet Udtryk.

Skalarer

  En liste med nuværende skalarobjekter. Listen består både af skalarværdier i nuværende &kst;-session, samt nogle indbyggede konstanter. Ved at vælge en skalar fra listen indsættes den på nuværende indsætningssted i tekstfeltet Udtryk.

Udtryk

  Udtrykket som skal overvåges. Du kan skrive direkte i tekstfeltet, eller vælge objekter at indsætte med kombinationsfelterne ovenfor. Sørg for at udtrykket som skrives ind i tekstfeltet er et Boolesk udtryk (dvs. enten giver resultatet sand eller falsk). Det indebær oftest at bruge en lighed eller ulighed i udtrykket. Bemærk at vektorer som skrives ind i tekstfeltet overvåges følgende deres individuelle elementer.

  Så snart dette udtryk er sandt, udløses begivenheden. Handlingen som udføres når en begivenhed udløses afhænger af indstillingerne som angives i de to følgende afsnit.

Beskrivelse

  Dette tekstfelt bruges til at opbevare en kort beskrivelse af begivenheden. Beskrivelsen er i hovedsagen tilgængelig som en måde at holde styr på flere begivenheder. Du kan indtaste en hvilken som helst tekst du vil i tekstfeltet.

### Kst-fejlsøgningslog

Dette afsnit angiver indstillinger for indgange som tilføjes i &kst;'s fejlsøgningslog når begivenheder udløses.

Log som:

  Aktivér afkrydsningsfeltet for at lade indgange blive tilføjet til &kst;'s fejlsøgningslog når begivenheden udløses. Der er tre slags indgange i fejlsøgningsloggen: anmærkninger, advarsler og fejl. Vælg ønsket type af indgange med den tilsvarende radioknap.

### E-mail-meddelelse

I dette afsnit kan indstillinger angives for at sende meddelelser med e-mail ved udløsning af begivenheder.

Meddel

  Aktivér dette afkrydsningsfelt for at lade &kst; sende meddelelser med e-mail til en angiven adresse når begivenheden udløses. Indskriv også e-mail-adressen i tekstfeltet Afsender som du vil skal findes i feltet Fra i brevet.

### ELOG

&kst; understøtter at tilføje indgange til en ELOG-logbog ved udløsning af begivenheder. Det kan være nyttigt for at overvåge levende data fra et andet sted, eller for at få sammenfatninger af begivenhedsaktivitet.

Meddel

  Markeres afkrydsningsfeltet aktiveres ELOG-logfunktionen for denne begivenhedsovervågningen. Klik på Tilpas... for at angive server og logningsindstillinger.

## Elog-udvidelsen

Elog-udvidelsen gør det muligt for begivenhedsovervågninger at oprette logbogsindgange på en server som kører programmet Electronic Logbook (ELOG). Logbogsindgangene som laves kan for eksempel bruges til fjernovervågning af &kst;-begivenheder eller til at oprette periodiske rapporter af data. For information om at tilpasse og vedligeholde en ELOG-server, se den officielle ELOG-hjemmeside. For at aktivere Elog-udvidelsen i &kst;, vælges Udvidelser... i menuen Indstillinger og der sørges for at Elog-udvidelse er markeret.

### Server- og logindstillinger

Server- og logindstillinger skal tilpasses hvis ELOG-funktionen er aktiveret for et begivenhedovervågningsobjekt. For at tilpasse logningsindstillinger, klikkes på knappen Tilpas... i afsnittet ELOG i begivenhedsovervågningsdialogen. Dialogen for ELOG begivenhedsindtastning skal vises:

Logningsindstillinger for begivenhedsovervågning
Logningsindstillinger for begivenhedsovervågning

Brug de tre afkrydsningsfelter længst nede for at vælge typen af information som skal logges. Inkludér Kst skærmaftryk angiver at et skærmaftryk af vinduet som for øjeblikket er aktivt skal indgå i indgangen. Inkludér Kst indstillingsfil angiver at den gemte fil `*.kst` skal tilføjes indgangen. Til sidst, hvis Inkludér Kst fejlsøgningsinformation er markeret, tilføjes også en kopi af fejlsøgningsloggen til indgangen.

Yderligere felter vises i dialogen når indstillinger for ELOG-serveren er udførte. For at tilpasse ELOG-serverindstillinger, klikkes på knappen Tilpas.... Følgende dialog bliver vist:

Serverindstillinger for begivenhedsovervågning
Serverindstillinger for begivenhedsovervågning

Beskrivelser af indstillingerne i denne dialog følger.

Tilpas, Gem og Indlæs

  Kombinationsfeltet Indstilling indeholder en liste med gemte ELOG-serverindstillinger. For at indlæse et sæt indstillingsvalg, vælges et objekt fra listen og der klikkes på knappen Indlæs. For at gemme nuværende indstillingsvalg på et sted, vælges ønsket sted og der klikkespå knappen Gem.

  At gemme indstillinger på et sted overskriver alle eksisterende indstillinger på dette sted.

IP-adresse og Portnummer

  Indtast IP-adressen for maskinen som kører ELOG-serverprogrammet. Portnummeret som ELOG-serveren lytter på kan indstilles via serveren, men standardværdien er 8080, så hvis du er usikker så skriv 8080 som portnummer.

Logbok

  Hver ELOG-server kan indeholde en eller flere logbøger, så navnet på logbogen hvor indgange skal skrives skal angives. Sørg for at stavningen af logbogens navn er rigtigt.

Brugernavn, Brugerens kodeord og Skriv kodeord

  Afhængig af hvordan ELOG-serverprogrammet er indstillet, kan disse indstillinger være nødvendige eller ej. Hvis de er det, indskrives rigtig indlogningsinformation i de dertil passende tekstfelter.

Dumpstørrelse

  Brug dette listefelt til at vælge størrelsen, i billedpunkter, af &kst;'s skærmaftryk som skal vedføjes (hvis dette angives).

Indsend som HTML-tekst

  Hvis dette afkrydsningsfelt er markeret, kan HTML-mærker bruges i logbogens inddata.

Undertryk e-mail-bekræftelse

  Hvis logbogen er indstillet til at sende e-mail-bekræftelser for nye objekter, deaktiveres bekræftelserne ved at markere dette afkrydsningsfelt. Bemærk at dette tilvalg ikke hører sammen med &kst;'s egne indstillinger af e-mail-bekræftelser for begivenhedsovervågning.

Klik på knappen Anvend for at anvende de indtastede indstillinger. Klik på Opdatér for at opdatere ELOG-begivenhedsindgangsdialogen (foregående dialog). Yderligere felter skal ses i ELOG-begivenhedsindgangsdialogen. Disse felter er entydige for den valgte logbog. Når du er tilfreds med indstillingerne, kan knappen Test bruges for at sende en logbogspost som en test. Klik på Luk for at afslutte dialogen.