# Sissejuhatus

## Mis on &kst;?

&kst; on andmete joonistamise ja näitamise rakendus. Selle mõningad omadused:

- Andmete tõhus ja töökindel esitamine reaalajas.

- Jooniste igakülgne manipuleerimine nii klaviatuurilt kui hiirega.

- Võimas pluginate ja laienduste toetus.

- Laialdane valik sisseehitatud joonistamis- ja andmekäsitlusfunktsioone, näiteks histogrammid, võrrandid ja jõuspektrid.

- Kolmemõõtmeliste andmete värvide ja kontuuride seostamise võimalused.

- Sündmuste jälgimise ja märguannete toetus.

- Sisseehitatud filtreerimis- ja jaotusvõimalused.

- Käepärane käsurealiides.

- Võimas graafiline kasutajaliides.

## Alustamine

&kst; kasutamiseks on kaks võimalust: &kst; käsurealiides pakub kiire ligipääsu kõigile &kst; põhivõimalustele, graafiline andmenõustaja aga lubab maksimaalse täpsusega häälestada joonistamise ja andmete omadusi.

Kõigepealt läheb meil vaja andmefaili. Kopeeri alltoodud lihtne 40-realine tekst, aseta see tekstifaili ja salvesta nime all `simpledata.dat`:

    -20 100
    -19 90.25
    -18 81
    -17 72.25
    -16 64
    -15 56.25
    -14 49
    -13 42.25
    -12 36
    -11 30.25
    -10 25
    -9 20.25
    -8 16
    -7 12.25
    -6 9
    -5 6.25
    -4 4
    -3 2.25
    -2 1
    -1 0.25
    0 0
    1 0.25
    2 1
    3 2.25
    4 4
    5 6.25
    6 9
    7 12.25
    8 16
    9 20.25
    10 25
    11 30.25
    12 36
    13 42.25
    14 49
    15 56.25
    16 64
    17 72.25
    18 81
    19 90.25
    20 100

Fail `simpledata.dat` kujutab endast ASCII andmefaili, mis on üks paljudest failivormingutest, millega &kst; toime tuleb. Täpsemat infot failitüüpide kohta annab osa Toetatud failivormingud. Lihtsa joonise loomiseks, mis kasutab antud faili esimest veergu (ehk välja) X-vektorina ning teist veergu Y-vektorina, anna selline käsk:

``kst -x 1 -y 2 simpledata.dat``

Nüüd peaks käivituma &kst; joonist näidates:

Simpledata joonis
Simpledata joonis

Kasutada saab arvukaid käsurea võtmeid — ainuüksi käsurealt saab andmejooniseid otse failina salvestada või võtta ette ka lihtsamaid andmetöötlusoperatsioone, näiteks luua jõuspektreid. Käsurea võtmetest annab põhjaliku ülevaate osa Käsurea kasutamine ja näited.

Kui &kst; käivitatakse ilma käsurea võtmeteta, näidatakse vaikimisi kiirkäivituse dialoogi:

Kiirkäivituse dialoog
Kiirkäivituse dialoog

Kiirkäivituse dialoog pakub nii mugavat võimalust avada varem salvestatud &kst; seanss kui ka andmenõustaja avamiseks. Olemasoleva &kst; seansi avamiseks vali fail nimekirjast Hiljutised failid või kirjuta allolevasse tekstikasti asukoht ja klõpsa nupule Ava fail. Tekstikastist paremal paiknevale nupule klõpsates avaneb faili avamise dialoog, kus saab samuti hõlpsasti üles leida vajaliku &kst; faili. Kui see on esimene kord, mil sa &kst;-d kasutad, on väheusutav, et sul oleks juba mõni salvestatud seanss. Sel juhul saab kasutada andmenõustajat, mis võimaldab kiiresti andmed importida ja joonised luua. Andmenõustaja käivitamiseks klõpsa nupule Andmenõustaja... Andmenõustaja võimaldab määrata andmefaili, valida väljad ning joonise loomise tingimused. Täpsemalt räägib andmenõustaja võimalustest ja seadistustest osa Andmenõustaja.

Kui sa ei soovi käivitumisel näha kiirkäivituse dialoogi, eemalda dialoogi allosas märge kastist Dialoogi näidatakse käivitumisel. Kiirkäivituse dialoogi näitamist või mittenäitamist saab määrata ka menüüst Seadistused käsku Kst seadistamine... valides ning võimalust Kiirkäivituse dialoogi näitamine käivitumisel vastavalt vajadusele muutes.

Iga joonist, mida &kst; näitab, saab ka muuta. Näiteks hiirega joonisele ristkülikut joonistades saab antud jooniseosa suurendada. Samal ajal klahvi Ctrl või Shift all hoides saab suurendada vastavalt ainult X- või Y-telge. Nooleklahvidega saab joonist kerida. Jooniste ja nende paigutuse muutmisest ning erinevatest hiirega töötamise režiimidest kõneleb lähemalt osa Jooniste ja akende kasutamine.